C 20/10
EL
Επίσημη Εφημερίδα της Ευρωπαϊκής Ένωσης
20.1.2023
30) Έχοντας κατά νου το εξελισσόμενο σκηνικό των απειλών και σε συνεργασία με τα κράτη μέλη, η Επιτροπή καλείται, στο πλαίσιο του ΜΠΠΕ: α) να αναλύει και να ελέγχει συνεχώς την επάρκεια και την επιχειρησιακή ετοιμότητα της υφιστάμενης ικανότητας αντίδρασης· β) να παρακολουθεί τακτικά και να εντοπίζει δυνητικά σημαντικές ελλείψεις στην ικανότητα αντίδρασης της ECPP και των ικανοτήτων του RescEU· γ) να εντείνει περαιτέρω τη διατομεακή συνεργασία για τη διασφάλιση επαρκούς αντίδρασης σε επίπεδο ΕΕ και να διοργανώνει τακτικές καταρτίσεις ή ασκήσεις προσομοίωσης για αυτή τη συνεργασία με ένα ή περισσότερα κράτη μέλη· δ) να αναπτύξει περαιτέρω το ΚΣΑΕΑ ως διατομεακό κόμβο έκτακτης ανάγκης σε επίπεδο Ένωσης για τον συντονισμό της στήριξης προς τα πληγέντα κράτη μέλη.
31) Το Συμβούλιο δεσμεύεται να εγκρίνει σχέδιο στρατηγικής για τη συντονισμένη αντιμετώπιση διαταράξεων σε κρίσιμες υποδομές με σημαντικό διασυνοριακό ενδιαφέρον, το οποίο θα περιγράφει και θα καθορίζει στόχους και τρόπους για τη συνεργασία μεταξύ των κρατών μελών και των θεσμικών και λοιπών οργάνων και οργανισμών της ΕΕ, έτσι ώστε να αντιμετωπίζονται περιστατικά κατά τέτοιων κρίσιμων υποδομών.
Το Συμβούλιο αναμένει από την Επιτροπή να καταρτίσει προσχέδιο του εν λόγω σχεδίου στρατηγικής βασιζόμενη στη στήριξη και τις συνεισφορές των σχετικών οργανισμών της Ένωσης.
Το σχέδιο στρατηγικής θα είναι πλήρως συνεκτικό και διαλειτουργικό με το αναθεωρημένο επιχειρησιακό πρωτόκολλο της ΕΕ για την αντιμετώπιση υβριδικών απειλών (εγχειρίδιο στρατηγικής της ΕΕ) και θα λαμβάνει υπόψη το υφιστάμενο Προσχέδιο συντονισμένης αντιμετώπισης διασυνοριακών περιστατικών και κρίσεων μεγάλης κλίμακας στον κυβερνοχώρο (12) και την εντολή του CyCLONe της ΕΕ που ορίζεται στην οδηγία NIS2, και θα αποφεύγει την αλληλεπικάλυψη δομών και δραστηριοτήτων.
Το εν λόγω σχέδιο στρατηγικής θα πρέπει να τηρεί εξολοκλήρου τις υφιστάμενες ολοκληρωμένες ρυθμίσεις IPCR για τον συντονισμό της αντίδρασης.
32) Η Επιτροπή καλείται να διαβουλευτεί με τα σχετικά ενδιαφερόμενα μέρη και τους σχετικούς εμπειρογνώμονες προκειμένου να εκπονήσει κατάλληλα μέτρα σε σχέση με πιθανά σημαντικά περιστατικά όσον αφορά τις υποθαλάσσιες υποδομές, τα οποία θα παρουσιάσει σε συνδυασμό με τη μελέτη απολογισμού που αναφέρεται στο σημείο 20 στοιχείο α), καθώς και να επεξεργαστεί περαιτέρω τον σχεδιασμό για την αντιμετώπιση απρόοπτων καταστάσεων, τα σενάρια κινδύνου και τους στόχους για την ανθεκτικότητα της Ένωσης στις καταστροφές που προβλέπονται στην απόφαση αριθ.
1313/2013/ΕΕ.
ΚΕΦΑΛΑΙΟ IV: ΔΙΕΘΝΗΣ ΣΥΝΕΡΓΑΣΙΑ
Δράσεις σε επίπεδο κρατών μελών
33) Τα κράτη μέλη θα πρέπει να συνεργάζονται, κατά περίπτωση και σύμφωνα με το δίκαιο της Ένωσης, με τις σχετικές τρίτες χώρες όσον αφορά την ανθεκτικότητα των κρίσιμων υποδομών με σημαντικό διασυνοριακό ενδιαφέρον.
34) Τα κράτη μέλη ενθαρρύνονται να συνεργάζονται με την Επιτροπή και τον ύπατο εκπρόσωπο προκειμένου να αντιμετωπίζουν αποτελεσματικά τους κινδύνους που αφορούν τις κρίσιμες υποδομές σε διεθνή ύδατα.
35) Τα κράτη μέλη καλούνται να συμβάλουν, σε συνεργασία με την Επιτροπή και τον ύπατο εκπρόσωπο, ώστε να αναπτυχθούν και να εφαρμοστούν ταχέως η εργαλειοθήκη της ΕΕ για την αντιμετώπιση υβριδικών απειλών και οι εκτελεστικές κατευθυντήριες γραμμές που αναφέρονται στα συμπεράσματα του Συμβουλίου, της 21ης Ιουνίου 2022, σχετικά με πλαίσιο για τη συντονισμένη αντίδραση της ΕΕ σε υβριδικές εκστρατείες, και στη συνέχεια να τα χρησιμοποιούν, προκειμένου να εφαρμοστεί πλήρως το πλαίσιο για τη συντονισμένη αντίδραση της Ένωσης σε υβριδικές εκστρατείες, ιδίως όταν εξετάζονται και προετοιμάζονται οι ολοκληρωμένες και συντονισμένες αντιδράσεις της Ένωσης σε υβριδικές εκστρατείες και υβριδικές απειλές που πλήττουν μεταξύ άλλων και φορείς εκμετάλλευσης κρίσιμων υποδομών.
(12) Σύσταση (ΕΕ) 2017/1584 της Επιτροπής, της 13ης Σεπτεμβρίου 2017, για τη συντονισμένη αντιμετώπιση περιστατικών και κρίσεων μεγάλης κλίμακας στον κυβερνοχώρο.